แรงขายหุ้นแบงก์กด SET ภาคบ่ายรูดหนัก 11 จุด เสี่ยงหลุดแนวรับ 1,620 จุด
แรงขายหุ้นแบงก์กด SET ภาคบ่ายรูดหนัก 11 จุด เสี่ยงหลุดแนวรับ 1,620 จุด โดยล่าสุด ณ เวลา 15.35 น. อยู่ที่ระดับ 1,624.32 จุด ลบ 10.66 จุด หรือ 0.65% มูลค่าการซื้อขาย 3.08 หมื่นล้านบาท
25 มิ.ย. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 15.35 น. อยู่ที่ระดับ 1,624.32 จุด ลบ 10.66 จุด หรือ 0.65% มูลค่าการซื้อขาย 3.08 หมื่นล้านบาท โดยดัชนีปรับตัวลดลงแรงหลังมีแรงขายทำกำไรออกมาในหุ้นกลุ่มธนาคาร นำโดย SCB ทั้งนี้คาดว่านักลงทุนกังวลในเรื่องของผลการดำเนินงานของ SCB ในช่วงไตรมาส 2/61 ที่คาดว่าจะปรับตัวลดลง จึงส่งผลให้เกิดการเทขายทำกำไรออกมา
10 หุ้นกดดัชนี

ด้านบล. กสิกรไทย ประเมินแนวโน้มดัชนีในช่วงบ่ายมีโอกาสอ่อนตัวลง โดยมีแนวรับที่ระดับ 1,625 จุด และ 1,620 จุด ส่วนแนวต้านที่ระดับ 1,650 จุด และ 1,665 จุด